Sesiunea specială pentru olimpici a examenului de bacalaureat începe pe 21 mai, cu proba scrisă la limba si literatura română, potrivit ordinului semnat de ministrul Educației, Ligia Deca. Examenul se va ține și anul acesta în Prahova, fiind înscriși 185 de candidați, dintre care doar 5 de la școli din județ.
Centrul de examen, potrivit informațiilor transmise de ISJPH, va fi la Colegiul Național „Mihai Viteazul”, iar centrul de evaluare la Colegiul Național „Alexandru Ioan Cuza”
Evaluarea olimpicilor se va face digitalizat.
Calendarul bacalaureatului olimpicilor este următorul:
7 – 10 mai 2024 Înscrierea candidaților la sesiunea specială de examen
21 mai 2024 Limba și literatura română – proba E)a) – proba scrisă
22 mai 2024 Proba obligatorie a profilului – proba E)c) – proba scrisă
23 mai 2024 Proba la alegere a profilului și specializării – proba E)d – proba scrisă
24 mai 2024 Limba și literatura maternă – proba E)b) – proba scrisă
27 mai 2024 Evaluarea competențelor lingvistice de comunicare orală în limba română – proba A
28 mai 2024 Evaluarea competențelor lingvistice într-o limbă de circulație internațională – proba C
29 mai 2024 Evaluarea competențelor digitale – proba D 30 mai 2024 Evaluarea competențelor lingvistice de comunicare orală în limba maternă – proba B
31 mai 2024 Afișarea rezultatelor până la ora 12.00
Depunerea contestațiilor (între orele 12.00 și 14.00)
31 mai – 3 iunie 2024 Rezolvarea contestațiilor
4 iunie 2024 Afișarea rezultatelor finale
La sesiunea special a bac-ul s-au înscris absolvenții de liceu participanți la loturile olimpice și la competitiile sportive și artistice internationale care se desfășoară în aceeași perioadă cu examenul maturității, dar și absolvenții claselor a XII-a care susțin examenul de admitere la academii militare din Statele Unite ale Americii.
Anul trecut, multiplul campion mondial și european la natație, David Popovici, a dat bac-ul la Colegiul Național „Nicolae Iorga” din Vălenii de Munte, reușind să obțină media 8,65.